
ΤΕΥΧΟΣ ΔΕΥΤΕΡΟ 

28 Μαρτίου 2001 


ΑΠΟΦΑΣΕΙ Σ 

Αριθ.ΔΙ 4/43309 

Εγκρΐ(7η Κανονισμού διενέργειας ελέγχου ποιότητας 
υλικών και έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη : 

1) Τις διατάξεις των παρ.1 και 4 του άρθρου 21 του 
Ν.1418/84 «Δημόσια έργα και ρυθμίσεις συναφών θεμά¬ 
των» (ΦΕΚΑ'23). 

2) Τις διατάξεις του νόμου 2503/97 (ΦΕΚ Α' 107), με τον 
οποίο συστάθηκαν οι Περιφέρειες του Κράτους. 

3) Τις διατάξεις του άρθρου 29 Α'του Ν. 1558/85 (ΦΕΚΑ' 
137), που προστέθηκε με το άρθρο 27 του Ν. 2081/92 
(ΦΕΚΑ' 154) και τροποποιήθηκε με το άρθρο 1 παρ. 2α 
του Ν. 2469/97 (ΦΕΚΑ'38). 

4) Τις διατάξεις του ισχύοντα Κώδικα Ποινικής Δικονο- 
μίας. 

5) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

Άρθρο Πρώτο 
Έγκριση Κανονισμού 

Εγκρίνουμε τον Κανονισμό διενέργειας ελέγχου ποιό¬ 
τητας υλικών και έργων, το κείμενο του οποίου έχει ως 
ακολούθως: 

1. Η διαδικασία εφαρμογής του άρθρου 21 του Ν. 
1418/84 για τον έλεγχο του τρόπου κατασκευής των έρ¬ 
γων καθώς και της ποιότητας και καταλληλότητας, του 
τρόπου σύνθεσης, της επεξεργασίας και της χρήσης των 
υλικών κατασκευής των έργων ρυθμίζεται με τον παρόντα 
Κανονισμό. 

2. Τα υλικά και τα έργα ελέγχονται με βάση τα εκάστοτε 
ισχύοντα Ευρωπαϊκά Πρότυπα, τους ισχύοντες Ελληνι¬ 
κούς Κανονισμούς και Πρότυπες Προδιαγραφές, τις συμ¬ 
βάσεις και τις εγκεκριμένες μελέτες που τα διέπουν και 
στην περίπτωση που δεν υπάρχουν για κάποια υλικά ή έρ¬ 
γα, με βάση τους εύλογους κανόνες της επιστήμης, τέ¬ 
χνης, υγιεινής και ασφάλειας προσώπων και πραγμάτων. 

3.0 έλεγχος και οι σχετικές δειγματοληψίες διενεργού- 


νται στους τόπους κατασκευής των έργων, παραγωγής, 
σύνθεσης, διακίνησης και αποθήκευσης των υλικών, κα¬ 
θώς και στα μέσα μεταφοράς τους, από επιτροπές που 
συγκροτούνται από υπαλλήλους του Κεντρικού Εργαστη¬ 
ρίου Δημοσίων Εργων της Γενικής Γραμματείας Δημο¬ 
σίων Εργων του Υ.ΠΕ.ΧΩ.Δ.Ε. και των Περιφερειών του 
Κράτους, στις οποίες μεταβιβάστηκαν αρμοδιότητες 
ελέγχου ποιότητας υλικών και έργων. 

4. Στις επιτροπές συμμετέχουν τρεις τεχνικοί υπάλλη¬ 
λοι της καθ’ ύλην αρμόδιας υπηρεσίας του αντίστοιχου 
φορέα ελέγχου, κατηγορίας ΠΕ, με σχετική εμπειρία σε 
θέματα ελέγχου ποιότητας, οι οποίοι ορίζονται με τους 
αναπληρωτές τους. 

5. Στην αρμοδιότητα της Γενικής Γραμματείας Δημο¬ 
σίων Εργων υπάγονται: 

5.10 έλεγχος υλικών και έργων σε ολόκληρη τη χώρα. 

5.2 Ο αποκλειστικός έλεγχος των έργων Εθνικού επιπέ¬ 
δου και των έργων των Ειδικών Υπηρεσιών Δημοσίων Ερ¬ 
γων (Ε.Υ.Δ.Ε.). 

6. Οι υπηρεσίες ελέγχου ποιότητας των Περιφερειών 
ασκούντις αρμοδιότητές τους μέσα στα όρια της χωρικής 
τους έκτασης. 

7. Οι επιτροπές της παρ.5 συγκροτούνται κάθε έτος με 
αποφάσεις του Υπουργού ΠΕ.ΧΩ.Δ.Ε. και οι Επιτροπές 
της παρ.6 από τον αρμόδιο Γενικό Γραμματέα της αντί¬ 
στοιχης Περιφέρειας. Οι αποφάσεις εκδίδονται το Δεκέμ¬ 
βριο του προηγούμενου έτους. Τα μέλη των επιτροπών 
μπορούν να αντικατασταθούν πριν απά τη λήξη της θητεί¬ 
ας τους μάνα για σπουδαίο λόγο, ή μετά από αίτησή τους. 

8. Τα μέλη των επιτροπών, από την έκδοση της απόφα¬ 
σης ορισμού τους, θεωρούνται ειδικοί ανακριτικοί υπάλ¬ 
ληλοι του Κώδικα Ποινικής Δικονομίας (ΚΠΔ), φέρουν κά¬ 
θε σχετική ευθύνη και έχουν την εξουσία άσκησης κάθε 
ανακριτικής πράξης, υπό την έννοια των αρθ.34 και 251 
επ. του ΚΠΔ, σε σχέση με τις παραβάσεις που διαπιστώ¬ 
νουν κατά την ενάσκηση των καθηκάντων τους. 

9. Τα μέλη των επιτροπών, αφού συνεκτιμήσουν και τις 
τυχάνδιατυπούμενες απόψεις των ελεγχομένων, συντάσ¬ 
σουν εκθέσεις. Οι εκθέσεις αυτές περιλαμβάνουν τα στοι¬ 
χεία της απόφασης συγκρότησης επιτροπής, τα στοιχεία 
των μελών της, τα στοιχεία του ελεγχομένου, το αντικεί¬ 
μενο του ελέγχου, όσα διενεργήθηκαν, διαπιστώθηκαν ή 

συνέβησαν κατά τον έλεγχο και τις τυχόν απόψεις των 
ελεγχθέντων. Στις εκθέσεις αυτές αναφέρονται τα στοι¬ 
χεία που θεμελιώνουν την υπαιτιότητα για την τυχόν πα¬ 
ράβαση και τα συμπεράσματα για την βαρύτητά της, κα¬ 
θώς και κάθε άλλο στοιχείο χρήσιμο για την εκτίμηση των 
πραγμάτων. Τυχόν διαφωνίες των μελών της επιτροπής 
καταχωρούνται ειδικά και αιτιολογημένα στην έκθεση, η 
οποία υπογράφεται υποχρεωτικά από άλατα μέλη. Η έκ¬ 
θεση, με ευθύνη της επιτροπής, καταχωρείται στο τηρού¬ 
μενο από αυτήν σχετικό βιβλίο, όπου σημειώνονται ο αύ- 
ξων αριθμός του ελέγχου - έκθεσης, ο χρόνος διενέργει¬ 
ας του ελέγχου, οι ελέγχοντας και οι ελεγχόμενοι, 
συνοπτικά οι παρατηρήσεις του ελέγχου και οι τυχόν εκ¬ 
θέσεις προσωρινών ενεργειών, τα στάδια διακίνησης των 
εγγράφων και της εξέλιξης της υπόθεσης μετά από τον 
έλεγχο. Αμέσως μετά, η έκθεση υποβάλλεται στον προϊ¬ 
στάμενο της υπηρεσίας ελέγχου, ο οποίος μέσα σε προ¬ 
θεσμία πέντε εργάσιμων ημερών τη θεωρεί και την κοινο¬ 
ποιεί με απόδειξη στον ελεγχόμενο, ο οποίος μπορεί μέ¬ 
σα σε ανατρεπτική προθεσμία δέκα εργάσιμων ημερών 
να καταθέσει στην υπηρεσίατυχόν αντιρρήσειςτου. Η έκ¬ 
θεση, οι τυχόν αντιρρήσεις του ελεγχθέντος, οι επ’ αυτών 
παρατηρήσεις της επιτροπής και κάθε σχετικό στοιχείο, 
διαβιβάζονται αμέσως στη Γεν. Διεύθυνση Ποιότητας της 
Γενικής Γραμματείας Δημοσίων Εργων του ΥΠΕΧΩΔΕ, ή 
στην εκάστοτε αρμόδια υπηρεσία, η οποία εισηγείται 
στον Υπουργό. 

10. Η έκθεση ελέγχου αμέσως μετά τη λήξη της προθε¬ 
σμίας κατάθεσης αντιρρήσεων των ελεγχόμενων, μαζί με 
τις τυχόν αντιρρήσεις αυτών και τις επί αυτών παρατηρή¬ 
σεις της επιτροπής, διαβιβάζονται από την Υπηρεσία 
ελέγχου στον αρμόδιο κατά τόπο Εισαγγελέα για την 
άσκηση της κατά νόμο αρμοδιότητάς του. 

11. Στην περίπτωση που η επιτροπή, από τις διαπιστού- 
μενες παραβάσεις, κρίνει ότι πρέπει να προβεί σε ενέρ¬ 
γειες για να συλλέξει πληροφορίες και να συγκεντρώσει 
και διατηρήσει τις σχετικές αποδείξεις και ίχνη, όπως εί¬ 
ναι ιδίως η προσωρινή δέσμευση ακατάλληλων υλικών και 
η κατάσχεση στα χέρια οποιωνδήποτε, εγγράφων και 
πραγμάτων, τότε θα συντάξει ειδική έκθεση, την οποία 
πρέπει να παραδώσει άμεσα και επιτόπια στον ελεγχόμε¬ 
νο. Για την ειδική αυτή έκθεση θα γίνει σχετική μνεία στην 
έκθεση ελέγχου. 

12. Το αρμόδιο κατά τον ΚΠΔ (όπως άρθρα 176,268) Δι¬ 
καστικό Συμβούλιο ή ποινικό Δικαστήριο αποφασίζει και 
για την τύχη των παραπάνω ενεργειών (δεσμεύσεων, κα¬ 
τασχέσεων κ.τ.λ.) και γενικά για το κύροςτωνανακριτικών 
πράξεων της επιτροπής. 

13. Οι ελεγχόμενοι υποχρεούνται να αποδεχθούν και να 
εξασφαλίσουν στις επιτροπές ελέγχου την ελεύθερη και 
ακώλυτη πρόσβαση στους χώρους κατασκευής των έρ¬ 
γων, στους χώρους και μέσα παραγωγής, εμπορίας, με¬ 
ταφοράς, αποθήκευσης, τοποθέτησης και ενσωμάτωσης 
των υλικών, σε κάθε σχετικό με τα παραπάνω τηρούμενο 
στοιχείο, καθώς και να παρέχουν τη ζητούμενη ενημέρω¬ 
ση κατά τον έλεγχο. 

14. Η επιτροπή μπορεί κατά τη κρίση της να ζητήσει κα¬ 
τά τη διενέργεια των ελέγχων, τη συνδρομή των αρμο¬ 
δίων κατά τόπο Δημοσίων Οικονομικών Υπηρεσιών και 
Αστυνομικών Αρχών. 


15. Οσα διαπιστώνονται κατά τον έλεγχο και γενικά κά¬ 
θε στοιχείο, πληροφορία, γεγονός που περιέρχεται σε 
γνώση των μελών της επιτροπής ελέγχου και οποιουδή- 
ποτε άλλου εμπλέκεται στη διαδικασία αυτή, θεωρούνται 
εμπιστευτικά και δεν επιτρέπεται η γνωστοποίησή τους 
σε οποιονδήποτε άλλον εκτός από τις αρμόδιες για σχε¬ 
τική ενέργεια δημόσιες αρχές και τους ελεγχόμενους. Η 
παράβαση αυτής της υποχρέωσης ελέγχεται σύμφωνα 
μετά άρθρο 252 Π.Κ. 

16. Παραβάτες ή υπεύθυνοι της παράβασης , κατά την 
έννοια του άρθρου 21 του Ν. 1418/84, θεωρούνται όσοι 
συνέβαλαν με τις πράξεις ή παραλείψεις τους, στη συντέ¬ 
λεση της παράβασης, εφόσον είχαν την υποχρέωση ή την 
κατά την κοινή αντίληψη ικανότητα και ανώνυμη, τη συνή¬ 
θη για τις συναλλαγές επιμέλεια και σύνεση, να την απο¬ 
φύγουν. 

17.0 Προϊστάμενος της Υπηρεσίας του φορέα ελέγχου 
πρέπει να εξασφαλίζει στις επιτροπές ελέγχου τα απα¬ 
ραίτητα μέσα και γραμματειακή υποστήριξη για την εκ¬ 
πλήρωση του έργου τους. 

18. Οι έλεγχοι διενεργούνται οποιαδήποτε ώρα και ημέ¬ 
ρα. 

19. Οι επιτροπές διενεργούν ελέγχους κατά υπηρεσια¬ 
κό καθήκον, με στόχο να ελέγχεται όλη η σχετική με τις 
κατασκευές δραστηριότητα στην περιφέρειά τους και 
ενεργούν αυτεπάγγελτα, κατά την κρίση της επιτροπής 
και υποχρεωτικά, στις περιπτώσεις που έχουν ήδη διαπι¬ 
στωθεί παραβάσεις από οποιαδήποτε επιτροπή ελέγχου, 
του ίδιου ή άλλου φορέα ελέγχου και σε περιπτώσεις 
οποιοσδήποτε καταγγελίας ή πληροφορίας για παραβά¬ 
σεις ή ενδεχόμενη παράβαση. Ο Προϊστάμενος της Υπη¬ 
ρεσίας του φορέα ελέγχου ενημερώνει τις επιτροπές 
ελέγχου για τις τυχόν περιελθούσες στην υπηρεσία κα¬ 
ταγγελίες και για τις περιπτώσεις που διαπιστώθηκαν 
σχετικές παραβάσεις. 

20. Οι επιτροπές ελέγχονται μόνο για παράβαση καθή¬ 
κοντος ή υπέρβαση της εξουσίας τους ή παράβαση του 
νόμου. Σε περίπτωση συγκρότησης από υπηρεσία ελέγ¬ 
χου περισσότερων από μία επιτροπών ελέγχου, οι επι¬ 
τροπές μπορούν να συνεργάζονται ή να εναρμονίζουν τη 
δράση τους με σκοπό την αποτελεσματικότερη εκπλήρω¬ 
ση του έργου τους. 

21. Σε περίπτωση που συμπέσει έλεγχος μιας επιτρο¬ 
πής με αυτόν άλλης, της ίδιας ή διαφορετικής υπηρεσίας 
ελέγχου, ο ένας έλεγχος δεν παρακωλύει τον άλλον, 
όμως οι επιτροπές υποχρεούνται να μνημονεύσουντο γε¬ 
γονός στην έκθεσή τους και οι εκθέσεις τους, θα συνεκπ- 
μηθούν, ως ενιαία έκθεση, τόσο για την τυχόν επιβολή δι¬ 
οικητικών κυρώσεων (προστίμου κτλ.) από τον Υπουργό 
ΠΕ.ΧΩ.Δ.Ε., όσο και για την τυχόν άσκηση ποινικής δίω¬ 
ξης. Στην περίπτωση αυτή παράβαση διαπιστούμενη και 
από τις δύο επιτροπές θεωρείται μία και μόνη. 

22. Οι επιτροπές μιας υπηρεσίας ελέγχου όταν προβαί¬ 
νουν στους κατά την αρμοδιότητά τους ελέγχους εντός 
των ορίωνχωρικής αρμοδιότητας άλλης υπηρεσίας ελέγ¬ 
χου κατά την απόφαση αυτή, δεν υποχρεούνται σε προη¬ 
γούμενη ενημέρωσή της, αλλά μπορούν κατά την κρίση 
τους να συνεργαστούν μαζί της. Σε κάθε περίπτωση όμως 
υποχρεούνται να την ενημερώσουν για τα αποτελέσματα 

του ελέγχου, αμέσως μετά τη διενέργειά του. Τα έγγρα¬ 
φα αυτά καταχωρούνται στο τηρούμενο κατά τα παραπά¬ 
νω βιβλίο ελέγχων, προς γνώση των επιτροπών της κάθε 
υπηρεσίας ελέγχσυ. 

23. Οι έλεγχοι που διενεργούνταισεεφαρμογή του άρθ. 
21 του Ν. 1418/84, δεν επηρεάζονται με οποιονδήποτε 
τράπο από την ενδεχόμενη διενέργεια ελέγχων άλλων 
υπηρεσιών ή φορέων, με βάση τις οικείες διατάξεις τους. 

24. Στις περιπτώσεις διενέργειας ελέγχων σε έργα ή 
υλικά, με εγκεκριμένες μελέτες, προδιαγραφές ή κανονι¬ 
σμούς, ο έλεγχος διενεργείται στη βάση αυτών, σε συν¬ 
δυασμό με τις διατάξεις του παρόντος και κάθε άλλης 
σχετικής ισχύουσας ρύθμισης. 

25. Όσον αφοράτοντρόπο άσκησηςτου ελέγχου σε μσ- 
νάδες παραγωγής έτσιμου σκυροδέματος και στον καθο¬ 
ρισμό της βαρύτητας για παραβάσεις των σχετικών δια¬ 
τάξεων έχουν εφαρμογή και όσα προβλέπονται στο Πα¬ 
ράρτημα «I» που ακολουθεί. Όμοια, ο έλεγχος χαλύβων 
γίνεται με βάση τον ισχύοντα Κανονισμό Τεχνολογίας Χα¬ 
λύβων και σύμφωνα μεταπροβλεπόμενα στο Παράρτημα 
«II» που ακολουθεί. 

ΠΑΡΑΡΤΗΜΑ «I» 

ΔΙΑΔΙΚΑΣΙΑ ΕΑΕΓΧΟΥ ΜΟΝΑΔΩΝ ΠΑΡΑΓΩΓΗΣ 
ΕΤΟΙΜΌΥ ΣΚΥΡΌΔΕΜΑΤΌΣ 
(Σύμφωνα με τις διατάξεις του Κ.Τ.Σ. - 97) 

Στο Παράρτημα αυτό καθορίζεται ο τρόπος άσκησης 
του ελέγχου των μονάδων παραγωγής έτοιμου σκυροδέ¬ 
ματος σύμφωνα με τις σικείες διατάξειςτου ΚΤΣ - 97 (ΦΕΚ 
315/Β/17.4.97 και ΦΕΚ 479/Β/11.6.97). 

Συγκεκριμένα από την επιτραπή ελέγχου καταγράφο¬ 
νται και διενεργούνται αντίστοιχα τα ακόλουθα στοιχεία 
και ενέργειες. 

1. ΣΤΟΙΧΕΙΑ ΕΠΙΧΕΙΡΗΣΗΣ Ή ΕΤΑΙΡΕΙΑΣ ΠΑΡΑΓΩΓΗΣ 
ΕΤΟΙΜΟΥ ΣΚΥΡΟΔΕΜΑΤΟΣ 

1.1 Επωνυμία και Ταχ. Δ/νση της Επιχείρησης ή Εταιρείας 

1.2 Διευθυντής μονάδας 

1.3 Αριθμός μονάδων έτοιμου σκυροδέματος της επι¬ 
χείρησης ή Εταιρείας στο νομό 

1.4 Ταχ. Διεύθυνση της ελεγχόμενης μονάδας 

1.5 Άδεια λειτουργίας της ελεγχόμενης μονάδας 

2. ΥΠΕΥΘΥΝΟΣ ΠΑΡΑΓΩΓΗΣ ΚΑΙ ΠΟΙΟΤΗΤΑΣ ΜΟΝΑ¬ 
ΔΑΣ (παρ. 12.1.1.3 ΚΤΣ-97) 

2.1 Διπλωματούχος μηχανικός 

Ονοματεπώνυμο: 

ΑΜΤΕΕ: 

2.2 Τεχνικός 

Ονοματεπώνυμο: 

Ειδικότητα/εμπειρία 

3. ΠΑΡΑΓΩΓΗ 

3.1 Ανάμιξη - Χειριστήριο 

3.1.1 Καταγράφονται - οι ποσότητες των υλικών με τις 
οποίες τρσφοδοτείται ο αναμικτήρας για κάθε κατηγορία 
παραγόμενου σκυροδέματος (συνθέσεις), 

- η έναρξη χρήσης των παραπάνω συνθέσεων. 

Ζητείται να βεβαιωθεί από ταν υπεύθυνο μηχανικό της 
μονάδας ή τον Διευθυντή και τον χειριστή ότι τα παραπά¬ 
νω στοιχεία τηρούνται στην παραγωγή. 


3.1.2 Ελέγχεται η συμφωνία των δηλωθεισών συνθέσε¬ 
ων με τις διατάξεις του ΚΤΣ ως προς Τ, Ν/Τ, (παρ. 5.2.5 του 
ΚΤΣ-97). 

3.1.3 Ελέγχεται η ασφαλής λειτουργία ταυ αναμικτήρα. 

3.1.4 Στην περίπτωση ξηρής φόρτωσης εξετάζεται επι¬ 
πλέον αν έχει γίνει έλεγχος ομοιομορφίας του παραγόμε- 
νου σκυροδέματος για κάθε «αυτοκίνητο - αναμικτήρα» 
που χρησιμοποιεί η μονάδα (παρ. 6.4 του ΚΤΣ - 97). 

3.2 Εγκαταστάσεις ζυγίσεως 

Ελέγχεται η καταλληλότητα ή μη των ζυγιστηρίων 
αδρανών-τσιμέντου και των διατάξεων μετρήσεως νερού 
και προσθέτων (παρ. 1.2.2α Σχεδίου Προτύπου ΕΛΟΤ 
346) εκτιμώντας την: 

- Τήρηση στσιχείων από ελέγχους με πρότυπα βάρη ή 
παραστατικά διακρίβωσης ζυγών από επίσημο φορέα - 
Διορθωτικές κινήσεις. 

- Τήρηση στσιχείων από ελέγχσυς με μη διακριβωμένα 
βάρη ή παραστατικά από μη επίσημο φορέα - Διορθωτι¬ 
κές κινήσεις. 

- Ελλειψη ελέγχων ζυγιστηρίων. 

3.3 Αποθήκευση αδρανών-τσιμέντου (παρ. 4.3.4.1 του 
ΚΤΣ - 97 και παρ. 1.2.2α Σχεδίου Προτύπου ΕΛΟΤ 346) 

Ελέχγεται η ύπαρξη ή μη, για τα: 

- Αδρανή: χωριστών διαμερισμάτων για κάθε ένα από τα 
τρία ταυλάχιστον κλάσματα. 

- Τσιμέντο: χωριστών σιλό κατάτύπσ - κατηγορία. 

Παρατήρηση: Σε περίπτωση που η μονάδα παράγει 

σκυρόδεμα κατηγορίας μέχρι και 016/20, η αποθήκευση 
των αδρανών μπορεί να γίνεται σε δύο μόνο χωριστά δια¬ 
μερίσματα. 

4. ΕΣΩΤΕΡΙΚΟΣ ΕΛΕΓΧΟΣ ΠΟΙΟΤΗΤΑΣ 

4.1 Ελέγχεται η ύπαρξη θεωρημένων «Ημερολογίων- 
Μητρώων» για το σκυρόδεμα και τις πρώτες ύλες παρα¬ 
σκευής σκυρσδέματος. 

4.2 Ελέγχεται η ύπαρξη Μελετών συνθέσεως (παρ. 5.2 
του ΚΤΣ - 97) ως ακολούθως: 

- Γίνεται έλεγχος του αρχείου της μονάδας για να διαπι¬ 
στωθεί ότι έχουν καταχωρηθεί μελέτες συνθέσεως για 
κάθε κατηγορία παραγόμενου σκυροδέματος. 

- Οι παραπάνω μελέτες συνθέσεως μπορεί να έχουν γί¬ 
νει από την ίδια τη μονάδα (δοκιμαστικά αναμίγματα, 
αντοχές δοκιμίων, όλα καταγεγραμμένα) ή από αναγνω¬ 
ρισμένο εργαστήριο. 

- Καταγράφονται όλες οι μελέτες συνθέσεως (ενδιαφέ¬ 
ρουν οι αναλογίες υλικών). 

- Καταγράφεται η ημερομηνία έναρξης χρήσης και ταυ 
διαστήματος χρήσης κάθε σύνθεσης. 

4.3 Ζητείται από τον υπεύθυνο της μονάδας να βεβαιώ¬ 
σει ότι τα στοιχεία που συλλέγονται σχετικά με τις μελέ¬ 
τες συνθέσεως είναι αληθή και ακριβή. 

4.4 Εξετάζεται αν ελέγχονται από τη μονάδα οι πρώτες 
ύλες και αν τηρούνται στοιχεία στο θεωρημένο «Ημερο- 
λόγιο-Μητρώο» της μονάδας (παρ. 3.4.1α Σχεδίου Προ¬ 
τύπου ΕΛΟΤ 346, παρ. 12.1.1.8 και 12.1.1.4 του ΚΤΣ - 97). 

4.4.1 Συμπληρώνεται ο ακόλουθος πίνακας I. 

Πίνακας I 

Υλικό ΝΑΙ ΟΧΙ Συχνότητα Καταλληλότητα 

Ελέγχων υλικού 

Αδρανή/ 

Κοκκομετρικές αναλύσεις 
Αδρανή/ 

Λοιποί Έλεγχοι 
(ισοδύναμο άμμου, 
αντ. μητρ.πετρώματος., 
οργανικές προσμίξεις) 

Τσιμέντο 

Νερό 

Πρόσθετα 

Παρατήρηση 1 - Στον Πίνακα I δεν αναγράφονται οι 
έλεγχοι που υπάρχουν στο αρχείο της μονάδας και προ¬ 
έρχονται από τους προμηθευτές πρώτων υλών. 

Παρατήρηση 2 - Οι έλεγχοι: αντοχή μητρικού πετρώμα¬ 
τος, οργανικών προσμίξεων, ισοδυνάμου άμμου, μπο¬ 
ρούν να παραλείπονται όταν η μονάδα διαθέτει τα σχετι¬ 
κά πιστοποιητικά από τον προμηθευτή αδρανών. 

4.5 Ελέγχεται η τήρηση στοιχείων αντοχών σύμφωνα με 
ΚΤΣ ανά σύνθεση παραγόμενου σκυροδέματος (παρ. 
12.1.1.7 και 12.1.1.18τουΚΤΣ-97). 

- Ελέγχεται αν αναγράφονται στο θεωρημένο «Ημερο- 
λόγιο-Μητρώο» οι αντοχές σε θλίψη των δοκιμίων ηλικίας 
28 ημερών (οπωσδήποτε ένα δοκίμιο για κάθε κατηγορία 
σκυροδέματος και ημέρα παραγωγής) και η τυπική από¬ 
κλιση 360 για κάθε κατηγορία. 

- Ελέγχεται αν σχεδιάζονται τα Χκιν.3 και Χκιν.36. 

4.6 Ανά σύνθεση παραγόμενου σκυροδέματος ελέγχε¬ 
ται: 

α) η ικανοποίηση του κριτηρίου 

Χβο > ΐοκ -Ι- 1.645 

με 3 την πραγματική τυπική απόκλιση όταν 5 > 3,0 ΜΡα 

ή 5 = 3 όταν 5πραγμσηκό < 3,0 ΜΡα 

β) ότι 5πραγματικό > 1,5 ΜΡα 

4.7 Ελέγχεται η τήρηση στοιχείων εργασιμότητας, θερ¬ 
μοκρασιών περιβάλλοντος και σκυροδέματος στο θεω¬ 
ρημένο «Ημερολόγιο - Μητρώο». 

4.8 Ελεγχος εργαστηριακής υποστήριξης της μονάδας. 

4.8.1 Όταν η μονάδα διαθέτει δικό της εργαστήριο γίνε¬ 
ται έλεγχος της επάρκειας και της καταλληλότητας του 
εξοπλισμού ο οποίος κατ'ελάχιστον πρέπει να αποτελεί- 
ται από τα προβλεπόμενα: 

- Κόσκινα 

- Φούρνο 

- Ζυγούς 

- Μήτρες σκυροδέματος, ράβδο συμπύκνωσης 

- Θάλαμο συντήρησης δοκιμίων 

- Πρέσα διακριβωμένη 

- Διάταξη μέτρησης εργάσιμου 

- Θερμόμετρα για τη μέτρηση θερμοκρασίας περιβάλ¬ 
λοντος και θερμοκρασίας σκυροδέματος. 

4.8.2 Όταν η μονάδα δεν διαθέτει δικό της εργαστήριο 
πρέπει να αποδεικνύεται η συνεργασία της με αναγνωρι¬ 


σμένο εργαστήριο το οποίο διενεργεί για λογαριασμό της 
τους απαραίτητους ελέγχους. Όπωσδήποτε όμως πρέπει 
να υπάρχουν στη μονάδα μήτρες για τη λήψη δοκιμίων, 
διάταξη συντήρησης δοκιμίων μέχρι την αποστολή τους 
στο εργαστήριο, τουλάχιστον ισοδύναμη από άποψη 
υγρασίας-θερμοκρασίας με θάλαμο συντήρησης δοκι¬ 
μίων, διάταξη μέτρησης εργάσιμου, θερμόμετρα για τη 
μέτρηση θερμοκρασίας σκυροδέματος και θερμοκρα¬ 
σίας περιβάλλοντος, βοηθητικό εξοπλισμό για τις παρα¬ 
πάνω μετρήσεις. 

4.8.3 Γίνεται έλεγχος είτε σε θάλαμο συντήρησης δοκι¬ 
μίων της μονάδας είτε στο θάλαμο συντήρησης δοκιμίων 
του συνεργαζόμενου αναγνωρισμένου εργαστηρίου για 
να βεβαιωθεί η ύπαρξη του ελάχιστου αριθμού δοκιμίων 
που απαιτούνται ανά κατηγορία και ημέρα παραγωγής 
για τον εσωτερικό έλεγχο ποιότητας της μονάδας. 

Γίνεται επίσης έλεγχοςτων βιβλίων δειγματοληψιών και 
δοκιμώντου εργαστηρίου της μονάδας ή του συνεργαζό- 
μενου εργαστηρίου. 

5. ΔΕΛΤΙΟ ΑΠΟΣΤΟΛΗΣ 

5.1 Γίνεται έλεγχος συμφωνίας του Δελτίου Αποστολής 
με ΚΤΣ, ως προς τα στοιχεία που υποχρεωτικά κατ'αυτόν 
πρέπει να αναγράφονται. 

5.2 Γίνεται έλεγχος συμφωνίας αναγραφόμενης ποσό¬ 
τητας σε τόνους με την αναγραφόμενη ποσότητα σε πι^ 
με βάση τις δηλωθείσες χρησιμοποιούμενες συνθέσεις. 

5.3 Όταν είναι δυνατόν γίνεται έλεγχος της ποσότητας 
που αναγράφεται στο δελτίο αποστολής, με ζύγιση της 
βαρέλας πριν και μετά την εκφόρτωση, λαμβανομένου 
υπόψη του νερού έκπλυσης. 

6. ΕΠΙΒΕΒΑΙΩΣΗ ΠΑΡΑΓΩΓΗΣ 

Η επιβεβαίωση παραγωγής γίνεται με βάση τις δηλω¬ 
θείσες συνθέσεις, τη χρονική διάρκεια χρήσης συνθέσε¬ 
ων και τα παραστατικά αγοράς πρώτων υλών και πωλή- 
σεως προϊόντων ως ακολούθως: 

6.1 Συλλέγονται τα τιμολόγια αγοράς πρώτων υλών 
(τσιμέντου και αδρανών) που χρησιμοποιήθηκαν στην πα¬ 
ραγωγή σκυροδέματος για χρονικό διάστημα ενάς έτους 
ή χρονικό διάστημα που να ισοδυναμεί με κατανάλωση 
τσιμέντου τουλάχιστον 7.500 τόνων. Εκτων δύο επιλέγε¬ 
ται το μικρότερο χρονικό διάστημα. 

6.2 Ανά δηλωθείσα σύνθεση (παρ.4.2 της παρούσας) 
καταγράφονται το χρονικό διάστημα χρήσης της κάθε 
σύνθεσης και οι ποσάτητες προϊάντος που πωλήθηκαν 
απάτη συγκεκριμένη σύνθεση στο διάστημα χρήσης της. 

6.3 Συγκρίνονται οι υπολογισθείσες ποσότητες πρώτων 
υλών της παρ. 6.2 που καταναλώθηκαν με τις ποσότητες 
πρώτων υλών που αγοράστηκαν την ίδια χρονική περίοδο 
της παρ. 6.1. Επιτρέπεται απόκλιση ±3% για τα αδρανή 
και ±2% για το τσιμέντο. 

6.4 Στην περίπτωση που διαπιστώνεται παράβαση των 
διατάξεων της παρ.6 της παρούσας, η έκθεση της Επι¬ 
τροπής ελέγχου κοινοποιείται στην αρμάδια ΔΌΥ της 
ελεγχάμενης επιχείρησης. 

7. ΒΑΡΥΤΗΤΑ ΠΑΡΑΒΑΣΕΩΝ 

Η βαρύτητα παραβάσεων όπως αυτές προέκυψαν από 
τη διαδικασία ελέγχου της παρούσας ορίζεται στον Πίνα¬ 
κα II σαν ποσοστό συμμετοχής στο συνολικό πρόστιμο. 

Πίνακας Π 


Δυιλωμ/χος 

Μηχανικός 

10% 

Παραγωγή 

(παρ.3) 

30% 

Εσωτερικός έλεγχος 
ποιότητας (παρ.4) 

30% 

Δελτίο Αποστολής 
(παρ.5) 

10% 

Επιβεβαίωση 

παραγωγής 

20% 


22% 

Ανάμιξη- 

Χειρκηήριο 
παρ. 3.1 

13% 

Τήρηση στοιχείων 

στα "Ημερολογιακά 
Μητρώα" 

παρ.4.1,4.4, 4.5,4.7 

5% 

Αναγραφή 
στοιχείων 
παρ. 5.1 


6% 

Εγκαταστάσεις 
ζυγίσεως 
παρ. 3.2 

4% 

Υπαρξη μελετών 
σονθέσεως 
παρ. 4.2,4.3 

5% 

Συμφωνία 
βάρους-όγκου 
παρ. 5.2 

2% 

Αποθήκη 
Υλικών 
παρ.3.3 

3% 

Ελεγχος πρώτων 
υλών. Πίνακας I 



4% 

Ικανοποίηση 
κριτηρίων παρ. 4.6 

6% 

Υπαρξη 
εργαστηριακής 
υποστήριξης 
μονάδας παρ. 4.8 

10% 

30% 


30% 


10% 

20% 


ΠΑΡΑΡΤΗΜΑ «II» 

ΔΙΑΔΙΚΑΣΙΑ ΕΛΕΓΧΟΥ ΧΑΛΥΒΩΝ ΟΠΛΙΣΜΟΥ 
ΣΚΥΡΟΔΕΜΑΤΟΣ 

Στο Παράρτημα αυτό καθορίζεται ο τρόπος άσκησης 
του ελέγχου χαλύβων οπλισμού σκυροδέματος στις απο¬ 
θήκες των παραγωγών, των εισαγωγέων, των κάθε είδους 
προμηθευτών, στις εγκαταστάσεις των επιχειρήσεων διά¬ 
θεσης και διαμόρφωσης σύμφωνα με τις οικείες διατά¬ 
ξεις του Κ.Τ.Χ. (ΦΕΚ381/Β/24.3.2000), καθώς και στα ερ¬ 
γοτάξια δημοσίων και ιδιωτικών έργων. 

Ο έλεγχος αφορά μόνο τις κατηγορίες χάλυβα που προ- 
βλέπονται στον Κ.Τ.Χ. και συγκεκριμένα τις κατηγορίες 
8220,3400,8500,84003 και 85003. 

Σε κάθε περίπτωση ελέγχεται η τήρηση των διατάξεων 
του ΚΤΧ, καταγράφονται τα αντίστοιχα στοιχεία καιπαίρ- 
νονται δείγματα, τα οποία παραδίδονται από τους ελέγ- 
χοντες στο ΚΕΔΕ ή στο πλησιέοτερο Εργαστήριο της 
αντίστοιχης Περιφέρειας για έλεγχο. 

Αν από τον έλεγχο προκόψει ότι τα δείγματα ικανοποι¬ 
ούν τις απαιτήσεις του ΚΤΧ, τότε η δαπάνη βαρύνει την 
Υπηρεσία. 

Α. ΕΠΙΧΕΙΡΗΣΕΙΣ ΔΙΑΘΕΣΗΣ, ΑΠΟΘΗΚΕΣ ΠΑΡΑΓΩ¬ 
ΓΩΝ, ΕΙΣΑΓΩΓΕΩΝ ΚΑΙ ΚΑΘΕ ΕΙΔΟΥΣ ΠΡΟΜΗΘΕΥΤΩΝ 

Α1 ΣΤΟΙΧΕΙΑ ΕΠΙΧΕΙΡΗΣΗΣ 

Επωνυμία και Ταχυδρομική Διεύθυνση: 

Κατά νόμο εκπρόσωπος: 

Άδεια λειτουργίας: 

Α.Φ.Μ.: 

Α2 ΣΤΕΛΕΧΩΣΗ 

Α2.1Στελέχωοη (παρ. 6.1 Κ.Τ.Χ.) 

Υπεύθυνος τεχνικός 

Ονοματεπώνυμο: ' 

Εμπειρία: 

Σχέση εργασίας με την επιχείρηση: 

Α3 ΑΠΟΘΗΚΕΥΣΗ (παρ. 6.2 Κ.Τ.Χ.) 

Α3.1 Ταξινόμηση Χαλύβων 

Ελέγχεται αν κατά την αποθήκευσή τους οι χάλυβες 
οπλισμού σκυροδέματος είναι ταξινομημένοι ανά: 


- Κατηγορία 

- Προέλευση (χώρα και μονάδα παραγωγής) 

- Διάμετρο 

- Ημερομηνία παραλαβής 

- Μήκος (για ράβδους) ή Βάρος (για ρόλους) 

Παρατήρηση: Ηταξινόμηση πρέπει να διευκολύνειτην επι¬ 
τόπια επαλήθευση της ταυτότητας του προϊόντος, ως εκ 
τούτου, η πινακίδα που θα φέρει κάθε δέσμη ράβδων ή κάθε 
ρόλος θα είναι σταθερά συνδεδεμένη σε εμφανές σημείο. 

Α3.2 Συνθήκες Αποθήκευσης 

Ελέγχεται αν κατά την αποθήκευσή τους οι χάλυβες 
προστατεύονται από διάβρωση, μηχανικές φθορές ή πλη¬ 
γές, λάσπες, χώματα, λάδια κ.λπ. Συγκεκριμένα: 

• Ελέγχεται αν το δάπεδο των αποθηκευτικών χώρων 
είναι κατάλληλα διαμορφωμένο ώστε να μην ευνοείται η 
συσσώρευση λάσπης και νερού. 

• Ελέγχεται αν οι χάλυβες είναι τοποθετημένοι σε υπο¬ 
στηρίγματα για να μην έρχονται σε επαφή με το έδαφος. 

• Ελέγχεται ο χρόνος αποθήκευσης. Αν ο χάλυβας πα¬ 
ρουσιάζει εμφανή ίχνη διάβρωσης (βιομηχανικές ή παρα¬ 
θαλάσσιες περιοχές), γίνεται σύσταση για αποθήκευση 
σε κλειστούς χώρους. 

Η σύσταση καταγράφεται και η τήρησή της ελέγχεται 
στην επόμενη επίσκεψη. 

Α4 ΣΥΝΟΔΕΥΤΙΚΑ ΕΓΓΡΑΦΑ 

Βεβαιώνεται ότι οποιαδήποτε ποσότητα χαλύβων οπλι¬ 
σμού σκυροδέματος συνοδεύεται από τα ακόλουθα πα¬ 
ραστατικά: 

Α4.1 Πιστοποιητικό ποιότητας ή πιστοποιητικό ελέγχου, 
ανάλογα με την προέλευση των χαλύβων. 

Α4.1.1 Οι εγχωρίως παραγόμενοι χάλυβες συνοδεύο¬ 
νται από πιστοποιητικό συμμόρφωσης (ποιότητας) που 
εκδίδει ο ΕΛΟΤ (§ 5.2 του Κ.Τ.Χ.). 

Α4.1.2 Οι παραγόμενοι χάλυβες σε χώρες της Ε.Ε. και 
της ΕΖΕΣ συνοδεύονται από πιστοποιητικό συμμόρφω¬ 
σης (ποιότητας) είτετου ΕΛΟΤ, είτε άλλου οργανισμού πι¬ 
στοποίησης αναγνωρισμένου από Δημόσια Αρχή της χώ¬ 
ρας παραγωγής (§5.3του Κ.Τ.Χ.). 

Α4.1.3 Οι παραγόμενοι χάλυβες σε τρίτες χώρες συνο¬ 
δεύονται από πιστοποιητικό ελέγχου που εκδίδει ο ΕΛΟΤ 
(§5.4του Κ.Τ.Χ.). 

Α4.2 Πιστοποιητικό Ελέγχου Παραγωγής (ΜΙΕΕ ΤΕ3Τ 
ΟΕΡΤΙΡΙΟΑΤΕ) 

Το πιστοποιητικό ελέγχου παραγωγής εκδίδεται από 
τον παραγωγό και περιλαμβάνει: 

- Το εργοστάσιο παραγωγής 

- Τον αριθμό χύτευσης 

- Την ημερομηνία παραγωγής 

- Την κατηγορία ποιότητας 

- Τον αριθμό του πιστοποιητικού συμμόρφωσης ή ελέγ¬ 
χου (βλέπε §4.1) 

- Μηχανικές και χημικές ιδιότητες της χύτευσης 

Α4.3 Πινακίδα (§ 6.5 του Κ.Τ.Χ.) 

Κάθε δέσμη ράβδων και κάθε ρόλος φέρει πινακίδα, η 
οποία είναι σταθερά συνδεδεμένη σε εμφανές σημείο 
ώστε να διευκολύνεται η επιτόπια επαλήθευση της ταυ¬ 
τότητας του προϊόντος. Στην πινακίδα περιέχονται 
κατ'ελάχιοτο οι εξής πληροφορίες: 

- Η χώρα και το εργοστάσιο παραγωγής 

- Η κατηγορία των χαλύβων 

- Ο μήνας και το έτος παραγωγής 

- Ο αριθμός χύτευσης 

- Η περιγραφή της μορφής του προϊόντος και η ονομα¬ 
στική διάμετρος 

- Η σήμανση 

Α4.4 Παραστατικά που αφορούν παραγγελθείσες πο¬ 
σότητες Χαλύβων 

Για οποιοσδήποτε ποσότητα χαλύβων που έχει παραγ- 
γελθεί πέραν των αναφερομένων στις παρ. Α4.1, Α4.2 και 
Α4.3 συνοδευτικών εγγράφων, είναι απαραίτητα και τα 
εξής: 

Α4.4.1 Δελτίο Παραγγελίας 

Τ ο δελτίο παραγγελίας χαλύβων περιλαμβάνει κατ'ελά- 
χιστοντις εξής πληροφορίες: 

- Την περιγραφή της μορφής (ευθύγραμμοι ράβδοι, ρό¬ 
λοι, πλέγματα κτλ.) 

- Τις ποσότητες ανά διάμετρο και κατηγορία 

- Την προέλευση εφόσον ζητηθεί από τον πελάτη 

Α4.4.2 Δελτίο Αποστολής 

Α4.4.3 Τεχνικό Δελτίο Παράδοσης 

Το τεχνικό δελτίο παράδοσης περιέχει τις ακόλουθες 
πληροφορίες: 

- Τον αριθμό του σχετικού δελτίου παραγγελίας 

- Τη χώρα και το εργοστάσιο παραγωγής 

- Την κατηγορία του χάλυβα 

- Τη σήμανση του προϊόντος 

- Τις ποσότητες ανά διάμετρο και κατηγορία 

- Τον αριθμό του Πιστοποιητικού Συμμόρφωσης ή του 
Πιστοποιητικού Ελέγχου 

Παρατήρηση: Οι πληροφορίες του Τεχνικού Δελτίου 
Παράδοσης μπορούν να εμπεριέχονται στο Δελτίο Απο¬ 
στολής. 

Α4.5 Διασταύρωση 

Α4.5.1 Ελέγχεται αν οι χάλυβες φέρουν σήμανση για 
την αναγνώριση της κατηγορίας και της προέλευσής 
τους. Χάλυβες οι οποίοι δεν φέρουν σήμανση προέλευ¬ 
σης απορρίπτονται. 

Παρατήρηση 1: Η σήμανση για την αναγνώριση της 


προέλευσης (χώρα και μονάδα παραγωγής) τωνχαλύβων 
πρέπει να είναι μοναδική. 

Παρατήρηση 2: Η σήμανση για την αναγνώριση της κα¬ 
τηγορίας των χαλύβων με νευρώσεις γίνεται με το διαφο¬ 
ρετικό τρόπο διάταξης των νευρώσεων στην επιφάνεια 
της ράβδου ενώ η σήμανση για την αναγνώριση της κατη¬ 
γορίας των χαλύβων με λεία επιφάνεια γίνεται με τη χρή¬ 
ση χρώματος (παρ. 2.4 Κ.Τ.Χ.). 

Παρατήρηση 3: Στοιχεία σχετικά με τη σήμανση των χα¬ 
λύβων δίνονται στην παρ. 2.5 και στο ΠΑΡΑΡΤΗΜΑ 1 του 
Κ.Τ.Χ. 

Α4.5.2 Ελέγχεται αν η σήμανση που φέρουν οι χάλυβες 
συμφωνεί με τα στοιχεία της πινακίδας. 

Α4.5.3 Ελέγχεται αν ταυτίζονται οι κοινές πληροφορίες 
των συνοδευτικών εγγράφων. 

Α5 ΜΑΚΡΟΣΚΟΠΙΚΟΣ ΕΛΕΓΧΟΣ 

Ελέγχεται ότι οι χάλυβες δεν εμφανίζουν προϊόντα διά¬ 
βρωσης, απολεπίσεις, αλλοιώσεις, αθέλητες παραμορ¬ 
φώσεις και πληγές. 

Α6 ΔΕΙΓΜΑΤΟΛΗΠΤΙΚΟΙ ΕΛΕΓΧΟΙ 

Η έκταση της δειγματοληψίας (πλήθος ελεγχόμενωνπαρ- 
τίδων) εξαρτάταιαπότη σοβαρότητα τωνπαραβάσεωνπου 
εντοπίστηκαν. Η δειγματοληψία γίνεται ως ακολούθως: 

Από τρεις διαφορετικές ράβδους κάθε ελεγχόμενης 
παρτίδας λαμβάνονταιτρία δείγματα μήκους 1,5 πι το κα¬ 
θένα. Τα δείγματα επιλέγονται έτσι ώστε στο καθένα να 
περιέχεται η σήμανση για την αναγνώριση της κατηγο¬ 
ρίας, της χώρας και της μονάδας παραγωγής (παρ. 2.4 
και 2.5 του Κ.Τ.Χ.). Τα δείγματα αριθμούνται, σφραγίζο¬ 
νται κατά τρόπο που να εξασφαλίζεται το απαραβίαστο 
τους και συντάσσεται σχετικό πρωτόκολλο δειγματολη¬ 
ψίας στο οποίο σημειώνονται τα στοιχεία της επιχείρη¬ 
σης, η προέλευση και ο αριθμός χύτευσης της παρτίδας. 

Τα δείγματα ελέγχονται σύμφωνα με την παρ. 5.5 του 
Κ.Τ.Χ. 

Η παρτίδα που δειγματίστηκε παραμένει στον αποθη¬ 
κευτικό χώρο της επιχείρησης μέχρις ότου ολοκληρω¬ 
θούν οι εργαστηριακοί έλεγχοι. 

Β ΕΠΙΧΕΙΡΗΣΕΙΣ ΔΙΑΜΟΡΦΩΣΗΣ 

Γ ια τους μη διαμορφωμένους χάλυβες που βρίσκονται 
στις εγκαταστάσεις των επιχειρήσεων διαμόρφωσης και 
πρόκειται είτε να διατεθούν στην αγορά ως έχουν (εφό¬ 
σον η επιχείρηση διαμόρφωσης λειτουργεί και ως επιχεί¬ 
ρηση διάθεσης) είτε να προωθηθούν για διαμόρφωση και 
κατεργασία, ο έλεγχος γίνεται όπως περιγράφεται στο 
Κεφάλαιο Α του παρόντος. 

Για το διαμορφωμένο προϊόν ο έλεγχος γίνεται στους 
χώρους διαμόρφωσης και κατεργασίας ως ακολούθως. 

Β1 ΣΤΟΙΧΕΙΑ ΕΠΙΧΕΙΡΗΣΗΣ 

Επωνυμία και Ταχυδρομική Διεύθυνση: 

Κατά νόμο εκπρόσωπος: 

Άδεια λειτουργίας: 

Α.Φ.Μ.: 

Β2 ΣΤΕΛΕΧΩΣΗ - ΕΞΟΠΛΙΣΜΟΣ 

Β2.1 Στελέχωση (παρ. 7.2 Κ.Τ.Χ.) 

Υπεύθυνος τεχνικός 

Ονοματεπώνυμο: 

Τίτλος σπουδών: 

Σχέση εργασίας με την επιχείρηση: 

Β2.2 Εξοπλισμός 

Ελέγχεται η επάρκεια και η καταλληλότητα του εξοπλι- 

σμού που διαθέτει η επιχείρηση για τις κύριες εργασίες 
διαμόρφωσης και κατεργασίας χαλύβων όπως κοπή, κάμ¬ 
ψη και συγκόλληση. 

• Κσπή - Ελέγχεται η ύπαρξη μηχανικών μέσων όπως 
ψαλίδι, δίσκος κτλ. 

• Κάμψη - Ελέγχεται ότι υπάρχουν τα τύμπανα τωνπαρα- 
κάτω διαμέτρων (παρ. 7.4 του Κ.Τ.Χ.) 32πιπι, 40πιπι, 48πιπι, 
56πιπι, 72πιπι, 140πιπι, 154πιπι, 175πιπι, 196πιπι, 224πιπι. 

• Συγκόλληση - Στην περίπτωση που χρησιμοποιείται 
χειρωνακτική ηλεκτροσυγκόλληση, ελέγχεται ότι υπάρ- 
χαυντα κατάλληλα επενδεδυμένα ηλεκτρόδια είτε με βα¬ 
σική επένδυση είτε με όξινη επένδυση ρσυτιλίσυ στις δια¬ 
μέτρους: 2πιπι, 2,5πιπι, 3,25πιπι και 4 ή 5 πιπι (παρ. 
3.5.2.2. του Κ.Τ.Χ.). Στην περίπτωση πσυ χρησιμοποιείται 
ημιαυτόματη ηλεκτροσυγκόλληση τόξου (ΜΑΘ) ελέγχε¬ 
ται ότι υπάρχουν τα κοίλα ηλεκτρόδια (συνεχές ηλεκτρό¬ 
διο) καθώς και η διάταξη παραγωγής προστατευτικής 
ατμόσφαιρας 002-Α. 

Παρατήρηση: Απαγορεύεται η χρήση φλόγας ή οξυγσ- 
νοκόλλησης σε σποιαδήποτε εργασία κατεργασίας και 
διαμόρφωσης χαλύβων. 

Β3 ΑΠΟΘΗΚΕΥΣΗ 

Ελέγχεται αν κατά την αποθήκευσή τους, οι χάλυβες 
προστατεύονται απά διάβρωση, μηχανικές φθορές ή πλη¬ 
γές, λάσπες, χώματα, λάδια κ.λπ. Συγκεκριμένα: 

• Ελέγχεται αν το δάπεδο των αποθηκευτικών χώρων 
είναι κατάλληλα διαμορφωμένο ώστε να μην ευνοείται η 
συσσώρευση λάσπης και νερσύ. 

• Ελέγχεται αν οι χάλυβες είναι τοποθετημένοι σε υπο¬ 
στηρίγματα για να μην έρχονται σε επαφή με το έδαφος. 

• Ελέγχεται ο χράνος αποθήκευσης. Αν ο χάλυβας πα¬ 
ρουσιάζει εμφανή ίχνη διάβρωσης (βιομηχανικές ή παρα¬ 
θαλάσσιες περιοχές), γίνεται σύσταση για απαθήκευση 
σε κλειστσύς χώρους. 

Η σύσταση καταγράφεται και η τήρησή της ελέγχεται 
στην επάμενη επίσκεψη. 

Β4 ΣΥΝΟΔΕΥΤΙΚΑ ΕΓΓΡΑΦΑ 

Β4.1 Δελτίο Παραγγελίας 

Το δελτίο παραγγελίας χαλύβων περιλαμβάνει κατ'ελά- 
χιστον τις εξής πληροφορίες: 

- Την περιγραφή της μορφής (ευθύγραμμοι ράβδοι, ρό¬ 
λοι, πλέγματα κτλ.) 

- Τις ποσότητες ανά διάμετρο και κατηγορία 

- Την προέλευση, εφάσσν ζητηθεί απά τον πελάτη 

Β4.2 Δελτίο Αποστολής 

Β4.3 Τεχνικά Δελτίο Παράδοσης 

Το τεχνικά δελτίο παράδοσης πρέπει να περιέχει τις 
ακάλουθες πληρσφορίες: 

- Τον αριθμό του σχετικού δελτίου παραγγελίας 

- Τη χώρα και το εργοστάσιο παραγωγής 

- Την κατηγορία του χάλυβα 

- Τη σήμανση του προϊόντος 

- Τις ποσότητες ανά διάμετρο και κατηγορία 

- Τον αριθμό του Πιστοποιητικού Συμμόρφωσης ή του 
Πιστοποιητικού Ελέγχου 

- Τις όποιες εργασίες διαμόρφωσης έγινα από την επι¬ 
χείρηση 

Παρατήρηση 1: Οι πληρσφσρίες τσυ Τεχνικού Δελτίου 
Παράδοσης μπορούν να εμπεριέχονται στο Δελτίο Απο¬ 
στολής. 


Β4.4 Το Πιστοποιητικά Ποιότητας ή Πιστοποιητικό Ελέγ¬ 
χου της πρώτης ύλης από την οποία προέρχεται το δια¬ 
μορφωμένο προϊόν (κλωβοί, αναδιπλούμεναπλέγματα). 

Β4.5 Διασταύρωση 

Β4.5.1 Ελέγχεται αν οι χάλυβες φέρουν σήμανση για 
την αναγνώριση της κατηγορίας και της προέλευσής 
τους. Χάλυβες οι οποίοι δεν φέρουν σήμανση προέλευ¬ 
σης απορρίπτονται. 

Παρατήρηση 1: Η σήμανση για την αναγνώριση της 
προέλευσης (χώρα και μονάδα παραγωγής) τωνχαλύβων 
πρέπει να είναι μοναδική. 

Παρατήρηση 2: Η σήμανση για την αναγνώριση της κα¬ 
τηγορίας των χαλύβων με νευρώσεις γίνεται με το διαφο¬ 
ρετικό τρόπο διάταξης των νευρώσεων στην επιφάνεια 
της ράβδου ενώ η σήμανση για την αναγνώριση της κατη- 
γσρίας των χαλύβων με λεία επιφάνεια γίνεται με τη χρή¬ 
ση χρώματος (παρ. 2.4 Κ.Τ.Χ.). 

Παρατήρηση 3: Στσιχεία σχετικά με τη σήμανση των χα¬ 
λύβων δίνονται στην παρ. 2.5 και στο ΠΑΡΑΡΤΗΜΑ 1 του 
Κ.Τ.Χ. 

Β4.5.2 Ελέγχεται αν ταυτίζονται οι κοινές πληροφορίες 
των συνοδευτικών εγγράφων. 

Β5 ΜΑΚΡΟΣΚΟΠΙΚΟΣ ΕΛΕΓΧΟΣ 

Ελέγχεται άτι οι χάλυβες δεν εμφανίζουν προϊόντα διά¬ 
βρωσης, απολεπίσεις, αλλοιώσεις, αθέλητες παραμορ¬ 
φώσεις και πληγές ή βλάβες που οφείλονται στις εργα¬ 
σίες διαμόρφωσης ή κατεργασίας. 

Β6 ΔΕΙΓΜΑΤΟΛΗΠΤΙΚΟΙ ΕΛΕΓΧΟΙ 

Η έκταση της δειγματσληψίας (πλήθος ελεγχόμενων 
παρτίδων) εξαρτάταιαπότη σοβαρότητα των παραβάσε¬ 
ων που εντοπίστηκαν. Η δειγματοληψία γίνεται ως ακο¬ 
λούθως: 

Από τρεις διαφορετικές ράβδους κάθε ελεγχόμενης 
παρτίδας λαμβάνονται τρία δείγματα μήκους 1,5πι το κα¬ 
θένα. Τα δείγματα επιλέγονται έτσι ώστε στο καθένα να 
περιέχεται η σήμανση για την αναγνώριση της κατηγο¬ 
ρίας, τηςχώρας και της μονάδας παραγωγής (παρ.2.4και 
2.5 του Κ.Τ.Χ.). Τα δείγματα αριθμούνται, σφραγίζονται 
κατά τρόπο που να εξασφαλίζεται το απαραβίαστό τους 
και συντάσσεται σχετικό πρωτόκολλο δειγματοληψίας 
στο οποίο σημειώνονται τα στοιχεία της επιχείρησης, η 
προέλευση και ο αριθμός χύτευσης της παρτίδας.. 

Τα δείγματα ελέγχονται σύμφωνα με την παρ. 5.5 τσυ 
Κ.Τ.Χ. 

Η παρτίδα που δειγματίστηκε παραμένει στον αποθη¬ 
κευτικό χώρο της επιχείρησης μέχρις ότου ολσκληρω- 
θσύν οι εργαστηριακοί έλεγχοι. 

Ειδικά στην περίπτωση δειγματσληψίας χαλύβων σε 
μορφή πλέγματος (κλωβοί, αναδιπλούμενα πλέγματα), 
το δείγμα συνιστά τμήμα του πλέγματος διαστάσεων 
0,5πι X 1,0πι. 

Παρατήρηση: Τααναφερόμεναστιςπαρ.Β2, Β3, Β4, Β5 
και Β6 ιαχύουν και για τους οποιοσδήποτε μορφής πλή¬ 
ρως ή μερικώς διαμορφωμένους οπλισμούς που παρα- 
λαμβάνει και χρησιμοποιεί η επιχείρηση. 

Γ. ΕΡΓΟΤΑΞΙΑ 

Για τον έλεγχο στα Εργοτάξια των Δημοσίων και Ιδιωτι¬ 
κών "Εργων ισχύουν τα αναφεράμενα στο Κεφάλαιο Β με 
την εξής τροποποίηση που αφορά την παράγραφο Β1. 

η ΣΤΟΙΧΕΙΑ ΕΡΓΟΥ 
Τίτλος έργου 
Φορέας 
Ανάδοχος 
Επιβλέπων 

Εκπρόσωπος κατασκευαστή 

Στοιχεία επιχείρησης προμήθειας χαλύβων 

(Επωνυμία, Ταχ. Διεύθυνση) 

Άρθρο Δεύτερο 
Έναρξη Ισχύος 

1. Ο παρών ισχύει από τη δημοσίευσή του στην Εφημε¬ 


ρίδα της Κυβερνήσεως και από τη θέση του σε ισχύ κα- 
ταργείται κάθε άλλη προϋφιστάμενη σχετική διάταξη. Οι 
εκκρεμείς υποθέσεις, σε όποισ στάδιο εάν ευρίσκονται 
συνεχίζουν να ρυθμίζονται απά τις διατάξεις που ισχύουν 
κατά το χρόνο του ελέγχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2001 

ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




